Mobilnost studenata u svrhu studija

u sklopu suradnje s partnerskim zemljama (KA107)

Trajanje mobilnosti

Studenti mogu provesti dio studija od 3-12 mjeseci na partnerskom visokom učilištu u okviru preddiplomskog, diplomskog, poslijediplomskog studija na inozemnoj partnerskoj ustanovi uključujući izradu završnog rada.

Studentima se dodjeljuju sredstva za putne troškove i dnevnice za broj mjeseci/dana u trajanju koliko Agencija za mobilnost i programe EU dodijeli Sveučilištu u Splitu.

Dvostruko financiranje

Student ne može dobiti financijsku potporu u sklopu Erasmus+ ako će njihov boravak biti dodatno financiran iz sredstava koja potječu iz Europske unije. Prijavom na Natječaj, kandidati potpisuju izjavu o nepostojanju dvostrukog financiranja. Pod dvostrukim financiranjem ne smatraju se nacionalne, lokalne ili druge stipendije koje se inače dodjeljuju studentima za redovan studij na matičnoj visokoškolskoj ustanovi.

Erasmus potpora

Stipendija obuhvaća putne i životne troškove. Erasmus+ stipendija od natječajne 2018. godine iznosi 700 eura mjesečno, a putni troškovi 20-1500 eura, ovisno o udaljenosti.

Putni troškovi izračunavaju se pomoću [Erasmus+ Distance kalkulatora](https://ec.europa.eu/programmes/erasmus-plus/resources/distance-calculator_hr)

Sudionici s posebnim potrebama

Osoba s posebnim potrebama je sudionik mobilnosti čije fizičke, mentalne ili zdravstvene okolnosti zahtijevaju dodatnu financijsku potporu. Ako osoba s posebnim potrebama zadovolji natječajne uvjete za odlazak na mobilnost, ima pravo zatražiti dodatnu financijsku potporu. Sudionik mobilnosti posebno ispunjava prijavni obrazac objavljen na webu. Krajnji rok za prijavu je: 1. svibnja 2020.

Studenti slabijeg socioekonomskog statusa

Za studente koji se prijavljuju u partnerske zemlje prvi kriterij pri odabiru bit će akademski uspjeh. U slučaju jednake izvrsnosti što se tiče akademskog uspjeha, prednost se daje studentu slabijeg socioekonomskog statusa.